Karl Johan Aarsæther

Karl Johan Aarsæther (født 29. oktober 1920, død 5. desember 1971 i Ålesund)Record Summary, The National Archives, Kew, Storbritannia. var en norsk motstandsmann under andre verdenskrig. Han ble dekorert med Krigskorset med sverd, Norges høyeste utmerkelse, for sitt hemmelige arbeid i organisasjonen Antrum i Ålesund og på Sunnmøre.

Før Aarsæther dro til Storbritannia var han medlem av Torsvik-gruppen som drev med eksport av flyktninger i englandsfarten.
Han forlot Norge ombord på MK «Nordnes» 19. januar 1941. 

Antrum ble etablert tidlig i 1942 og var organisert av det britiske Special Operations Executive (SOE) med utgangspunkt i mannskap fra Kompani Linge, som etablerte egne organisasjoner av medhjelpere i sine distrikter.Alta bataljon Rapport fra et utvalg nedsatt av Sosial- og helsedepartementet januar 1997 Avgitt til Sosial- og helsedepartementet 3. juni 1998, NOU 1998: 12, s. 171. Gruppen opererte lenge uavhengig av Milorgs ledelse,Jens Chr. Hauge: Rapport om mitt arbeid under okkupasjonen, Oslo: Gyldendal, 1995, s. 68. men ble i 1945 omgjort til Milorg D 21/1. Aarsæther var leder for denne organisasjonen.Erik Gjems-Onstad (red.): Krigskorset og St. Olavsmedaljen med ekegren, Oslo: Grøndahl Dreyer, 1995, s. 167.  Han vekslet på ledervervet med sin bror, Knut Aarsæther. Antrum-organisasjonen drev etterretning mot tyske militære mål i det okkuperte Norge og etablerte radiostasjoner. Den drev også flyktningtrafikk til Storbritannia og bisto agenter, som hadde sabotasjeoppdrag i Norge. Særlig tyske skipsbevegelser var viktige militære mål og Aarsæther kunne som telegrafist rapportere verdifull informasjon om disse, da Ålesund var en viktig havn. Antrum bygget etter hvert også opp hjemmestyrker. Fra 1944 ble disse trenet til å beskytte viktige mål ved et tysk nederlag, inkludert kraftverk, strømforsyning, samband og havneanlegg. Ved den tyske kapitulasjonen i mai 1945 var organisasjonen bygget opp til en styrke på 1100 mann, hvorav 900 kunne utrustes med våpen.

I filmen «Shetlandsgjengen» (1954) spilte han seg selv.

 Utmerkelser 

For sin innsats i Antrum ble løytnant Karl Johan Aarsæther i statsråd 7. mars 1947 tildelt Krigskorset med sverd.Krigskorset og St. Olavsmedaljen med ekegren, s. 167-168. Han var allerede i oktober 1942 tildelt Krigsmedaljen for arbeidet med Antrum og ble i 1943 tildelt St. Olavsmedaljen med ekegren for operasjonen Letter Bock.Krigskorset og St. Olavsmedaljen med ekegren, s. 168. Han ble i 1944 utnevnt til medlem av Den britiske imperieordenen.

 Referanser 

 Eksterne lenker 


Kategori:Norske offiserer
Kategori:Medlemmer av Milorg
Kategori:Medlemmer av Kompani Linge
Kategori:Personer tilknyttet Special Operations Executive
Kategori:Krigskorset
Kategori:St. Olavsmedaljen med ekegren
Kategori:Krigsmedaljen
Kategori:Honorære utnevnelser til Order of the British Empire